CELEX: 62008CN0473
Language: sl
Date: 2008-11-05 00:00:00
Title: Zadeva C-473/08: Predlog za sprejetje predhodne odločbe, ki ga je vložilo Sächsischen Finanzgericht (Nemčija) 5. novembra 2008 – Ingenieurbüro Eulitz GbR Thomas und Marion Eulitz proti Finanzamt Dresden I

21.2.2009   
            
            
               SL
            
            
               Uradni list Evropske unije
            
            
               C 44/26
            
         Predlog za sprejetje predhodne odločbe, ki ga je vložilo Sächsischen Finanzgericht (Nemčija) 5. novembra 2008 – Ingenieurbüro Eulitz GbR Thomas und Marion Eulitz proti Finanzamt Dresden I
   (Zadeva C-473/08)
   (2009/C 44/43)
   Jezik postopka: nemščina
   Predložitveno sodišče
   Sächsischen Finanzgericht
   Stranki v postopku v glavni stvari
   
      Tožeča stranka: Ingenieurbüro Eulitz GbR Thomas und Marion Eulitz
   
      Tožena stranka: Finanzamt Dresden I
   Vprašanji za predhodno odločanje
   
               1.
            
            
               Ali gre pri storitvah poučevanja in preverjanja znanja, ki jih opravlja diplomirani inženir v izobraževalni ustanovi, ustanovljeni kot društvo zasebnega prava in namenjeni udeležencem izpopolnjevanih izobraževalnih programov, ki so že končali vsaj univerzitetni ali višješolski strokovni študij, po katerem so prejeli naziv arhitekta oziroma inženirja ali kak drug enakovreden naziv, pri čemer se tečaji končajo z izpitom, za „šolsko ali univerzitetno izobraževanje“ v smislu člena 13(A)(1)(j) Direktive 77/388/EGS (1)?
            
         
               2.
            
            
               Ali je oseba, ki sicer izpolnjuje pogoje za „učitelja“ v smislu predpisa, navedenega v točki 1, izključena iz skupine teh oseb, če:
               
                           —
                        
                        
                           (v celoti ali deloma) prejme plačilo za svoja predavanja, tudi če se na konkretno predavanje ni prijavil noben udeleženec, vendar pa se je ta oseba za predavanja že pripravila, ali
                        
                     
                           —
                        
                        
                           večkrat in neprekinjeno prek razmeroma dolgega časovnega obdobja prejema naročila za opravljanje ustreznih storitev poučevanja ali preverjanja znanja, ali
                        
                     
                           —
                        
                        
                           si je, razen zaradi neposrednega poučevanja, v razmerju do preostalih predavateljev zadevnega programa ustvarila viden položaj v strokovnem in/ali organizacijskem smislu?
                        
                     
         Ali do takšne izključitve pride že, če je podana zgolj ena izmed teh značilnosti, ali šele, če so podane dve ali vse tri navedene značilnosti?
   
      (1)  UL L 145, str. 1.